उन्होंने कहा कि इससे इस संगठन में कम विकसित देशों, गरीब देशों तथा क्षेत्रों के हितों की रक्षा के साथ गतिशील उभरती और विकासशील अर्थव्यवस्थाओं का विश्व अर्थव्यवस्था में सापेक्षिक योगदान के साथ उनकी आवाज अधिक मजबूती के साथ प्रतिध्वनित हो सकेगी। ब्रिक्स देशों ने चीनी मुद्रा यूआन को एक अक्तूबर 2016 से विशेष आहरण अधिकार (एसडीआर) के लिए मान्य मुद्राओं की सूची में शामिल किए जाने का स्वागत किया। उन्होंने विकसित यूरोपीय अर्थव्यवस्थाओं से आईएमएफ के कार्यकारी बोर्ड में दो पद छोड़ने की अपनी प्रतिबद्धता को पूरा करने का आह्वान किया।